Plk. **Branislav Diďák** (\*nar. 1972) je bývalý policajt, whistleblower o pomeroch a šikane policajtov v Policajnom zbore, v súčasnosti aktivista v oblasti komplexnej reformy Policajného zboru SR. Policajný zbor opustil na vlastnú žiadosť koncom roka 2017 na pozícii riaditeľa kynológie a hipológie Prezídia Policajného zboru PZ. Upozornil na zvláštne praktiky a ľudí, ktorí majú mať podchytených svojich policajtov následkom čoho na neho bývalý policajný prezident Tibor Gašpar podal trestné oznámenie. Naďalej s políciou aktívne spolupracuje ako súdny znalec.

Whistleblower o pomeroch v PZ
-----------------------------

Po skončení v PZ sa stal tvárou dobrovoľnej iniciatívy a verejne začal poukazovať na zastaralý systém riadenia polície. Už počas služby v zbore sa stretával s bývalými policajtmi, radovými ale aj na vysokých pozíciách, a začali sa organizovať ako záujmová skupina, ktorá chce priniesť ozdravenie systému (Za lepšiu políciu). V rozhovore pre *.týždeň* tvrdil, že "Robert Kaliňák si zasa políciu sprivatizoval a vytvoril z nej svoju SBS na potieranie protivníkov Smeru." To potvrdzujú aj slová prokurátora Špirka, ktorý vystúpil na jeseň 2018 s podozreniami zneužívania finančných prostriedkov bývalým Ministrom vnútra Robertom Kaliňákom a bývalým ministrom financií Jánom Počiatkom pri obstarávaní IT služieb za 15 miliónov eur.

V septembri 2018 mediálne poukázal na prepojenia najvyšších zložiek polície na Nitrianske mafiánske podsvetie riadené Norbertom Bödörom. To sa potvrdilo na jeseň 2019. Bödör mal podľa správ získaných z Threemy Mariána Kočnera, spolu s Kočnerom, zneužívať na jeseň 2017 policajné zložky a špeciálne oddelenie NAKA na sledovanie širokej skupiny novinárov píšucim proti Mariánovi Kočnerovi.

V roku 2017/2018 absolvoval vzdelávací program Politická akadémia, ktorý organizuje IPEV.

Iniciatíva Za lepšiu políciu
----------------------------

Dňa 24. Apríla 2019 predstavil Diďák balík opatrení obsiahnutých v reforme slovenskej polície pod názvom Polícia pre 21. storočie, ktorých cieľom má byť "transparentná, dôveryhodná a odborná polícia".

Iniciátorom reformy aj tlačovej konferencie je oficiálne Iniciatíva Za lepšiu políciu, ktorá združuje 20 odborníkov z radov Policajného zboru, hasičov, záchranárov a civilných zamestnancov ministerstva vnútra v rôznych jeho zložkách.Iniciatívu zastrešuje plukovník Branislav Diďák.

Reforma slovenskej polície je rozdelená ako reforma navonok a reforma dovnútra. Opatrenia smerom navonok majú zabezpečiť politickú nezávislosť policajtov, verejnú kontrolu výberu funkcionárov a zvýšenie dôveryhodnosti v políciu. Pri reforme smerom dovnútra ide o presné pravidlá kariérneho postupu policajtov, ich odmeňovanie podľa výkonnostných kritérií, primeraný plat policajtov a rovnosť pred zákonom, aby aj policajti boli postihovaní za rôzne priestupky.

Referencie
----------

1. 1 2  OLÁH, Michal. *Plukovník, ktorý slúžil 26 rokov: Kaliňák zmenil políciu na svoju SBS* [online]. .týždeň - iný pohľad na spoločnosť, 2018-09-23, [cit. 2019-11-11]. Dostupné online.
2. ↑  A.S, Petit Press. *Iniciatíva Za lepšiu políciu predstavila návrh pre reformu zboru* [online]. domov.sme.sk, [cit. 2019-11-15]. Dostupné online.
3. ↑  TÓDOVÁ, Monika. *Prokurátor Špirko: Mám podozrenie, že Kaliňák je skorumpovaný a spáchal sabotáž* [online]. Denník N, 2018-03-08, [cit. 2019-11-11]. Dostupné online.
4. ↑  AKTUALITY.SK. *Svedok Tóth: Prokurátor Kováčik vynášal oligarchovi Bödörovi* [online]. Aktuality.sk, [cit. 2019-11-15]. Dostupné online.
5. ↑  AKTUALITY.SK. *Expolicajt o kauze Kuciak: Oligarchovia sa smiali. Verili, že sa z toho dostanú* [online]. Aktuality.sk, [cit. 2019-11-11]. Dostupné online.
6. ↑   *Prokurátor Kováčik mal vynášať oligarchovi Smeru Bödörovi, tvrdí Tóth* [online]. tvnoviny.sk, 2019-07-17, [cit. 2019-11-15]. Dostupné online.
7. ↑  GRAFEON.SK. *Ročník 2017/2018* [online]. Politická Akadémia, [cit. 2019-11-15]. Dostupné online.
8. ↑   *Po rozhovore o Kuciakovej vražde čelí expolicajt trestným obvineniam* [online]. [Cit. 2019-11-15]. Dostupné online.
9. ↑  A.S, Petit Press. *Iniciatíva Za lepšiu políciu predstavila návrh pre reformu zboru* [online]. domov.sme.sk, [cit. 2019-11-11]. Dostupné online.
10. ↑   *Združenie Za lepšiu políciu súhlasí s Radou Európy, že slovenská polícia potrebuje ďalšie zmeny* [online]. EuropskeNoviny.sk, 2019-08-26, [cit. 2019-11-15]. Dostupné online.
11. ↑   *Branislav Diďák | zalepsiupoliciu.sk* [online]. [Cit. 2019-11-11]. Dostupné online. Archivované 2019-11-11 z originálu.
12. ↑  DIĎÁK, Branislav. *Viac policajtov neznamená menej kriminality* [online]. Denník N, 2019-07-09, [cit. 2019-11-15]. Dostupné online.
13. ↑  ŠALGOVÁ, Ivana. *Transparentná polícia aj dôstojná staroba. Strana Spolu predstavila svoje programové priority* [online]. .týždeň - iný pohľad na spoločnosť, 2019-07-08, [cit. 2019-11-15]. Dostupné online.